***Ultimatum til jorden*** (originaltittel ***The Day the Earth Stood Still***, også kjent som ***Farewell to the Master*** og ***Journey to the World***) er en amerikansk science fiction-film fra 1951 utgitt av 20th Century Fox. Filmen er produsert av Julian Blaustein og regissert av Robert Wise. Michael Rennie, Patricia Neal, Billy Gray, Hugh Marlowe og Sam Jaffe gestalter hovedrollene. Manuset ble skrevet av Edmund H. North og er basert på Harry Bates' science fiction-novelle «Farewell to the Master» fra 1940. Lydsporet ble komponert av Bernard Herrmann.

I *Ultimatum til jorden* kommer et humanoid romvesen som heter Klaatu til jorden. Han har selskap av en høy robot, Gort. Klaatu og Gort må dele en viktig beskjed som kan ha mye å si for menneskehetens fremtid.

Filmen ble innlemmet i National Film Registry i 1995, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle». Det amerikanske filminstituttet (AFI) har kåret filmen til tidenes 82. beste spenningsfilm fra USA.

Nyinnspillingen *The Day the Earth Stood Still* ble utgitt i 2008 med Keanu Reeves og Jennifer Connelly i hovedrollene.

Handling
--------

Klaatu (Michael Rennie), et høflig, menneskelikt romvesen, ankommer jorden med et viktig budskap. Flankert av sin ikke fullt så vennlige robot Gort, forsøker Klaatu å komme i kontakt med verdens ledere, men blir selvsagt skutt ned på flekken. Etter et kort besøk på et sykehus, endrer Klaatu taktikk og søker kontakt med folkedypet i stedet. Han blir venn med alenemoren Helen (Patricia Neal) og hennes sønn Bobby, men stadig vekk legges det kjelker i veien for det noe Messias-aktige romvesenet som i tillegg tar dekknavnet «Mr. Carpenter». Heldigvis finnes det håp i form av vitenskapsmannen Barnhardt (Sam Jaffe).

Medvirkende
-----------

* Michael Rennie som Klaatu
* Patricia Neal som Helen Benson
* Billy Gray som Bobby Benson
* Hugh Marlowe som Tom Stephens
* Sam Jaffe som Professor Jacob Barnhardt
* Frances Bavier som Mrs. Barley
* Lock Martin som Gort
* Frank Conroy som Mr. Harley
* Tyler McVey som Brady

Referanser
----------

1. ↑  Solomon 1989, s. 246.
2. ↑  Gianos 1998 s. 23.
3. ↑  «Complete National Film Registry Listing». Library of Congress. Besøkt 9. juni 2017.
4. ↑  «AFI'S 100 YEARS...100 THRILLS». Det amerikanske filminstituttet. Besøkt 22. mai 2017.

Eksterne lenker
---------------

* (en) *Ultimatum til jorden* på Internet Movie Database Rediger på Wikidata

* (no) *Ultimatum til jorden* hos Filmfront Rediger på Wikidata

* (sv) *Ultimatum til jorden* i Svensk Filmdatabas Rediger på Wikidata

* (da) *Ultimatum til jorden* i Danmark Nationale Filminstitut Rediger på Wikidata

* (en) *Ultimatum til jorden* på AllMovie Rediger på Wikidata

* (fr) *Ultimatum til jorden* på Allociné Rediger på Wikidata

* (nl) *Ultimatum til jorden* på MovieMeter Rediger på Wikidata

* (en) *Ultimatum til jorden* på Turner Classic Movies Rediger på Wikidata

* (en) *Ultimatum til jorden* på American Film Institute Rediger på Wikidata

* (en) *Ultimatum til jorden* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** MusicBrainz
 |